Business filosofi: tlhokeho moreki khannoang, R & D le tlhahiso ea boleng bo phahameng le lihlahisoa theko e tlase. Bala ho feta » Ka Mantaga mongwe le mongwe, banyalani bangwe ba basha ba itumelela go rera ba dirisa kolotsana ya dikgatiso kwa Nouméa e leng toropokgolo ya New Caledonia. Letsatsi lengwe, mosadi mongwe yo o ditlhong o ne a atamela kolotsana a bo a tsaya buka ya Totatota Baebele e Ruta Eng? a sa bua sepe. Morago ga metsotso e le 30, o ne a boa a tshwere buka eo. O ne a raya banyalani bao a re: “A lo bone seno?” O ne a bula buka eo a bo a supa leina Jehofa. O ne a re: “Ke leina la Modimo! Ke na le dibeke ke dira dipatlisiso kwa laeboraring gore ke itse boammaaruri ka Modimo. Mme ke ne ka tsaya buka ya lona ke bo ke tsena mo koloing. Fa ke bula buka eo, selo sa ntlha se ke neng ka se bona ke leina la Modimo e bong Jehofa. Ke bone gore ke boe ke tle go lo leboga.” Banyalani bao ba ne ba tlotla monate le mosadi yono mme ba mmontsha Setlhogo se se reng “Leina la Modimo—Tsela e le Dirisiswang ka Yone Le se Le se Kayang” mo karolong ya dintlha tse di oketsegileng mo bukeng ya Baebele e Ruta Eng. Mosadi yoo o ne a tlhalosa gore o ne a batla go tswelela a dira dipatlisiso kwa laeboraring pele mme jaanong o a itse gore Mantaga mongwe le mongwe re ema kae ka kolotsana!